open-index/open-wikipedia-markdown huggingface dataset:
ירון אשכנזי

הרב **ירון אשכנזי** (ה' בכסלו ה'תשל"ז, 27 בנובמבר 1976) הוא רב חרדי-ספרדי, פוסק ודרשן ישראלי, המכהן כרבה הראשי של גדרה.

## ביוגרפיה
אשכנזי נולד וגדל בעיר רמת גן למשפחה דתית-לאומית, בסביבה חילונית-מסורתית. שירת בצה"ל ובוגר ישיבת עטרת ישראל בירושלים, הוא הוסמך לרבנות על ידי הרבנות הראשית לישראל. 

החל משנת 2006 הוא משמש כפוסק בבית ההוראה "אפיקי מים", תפקיד בו הוא פועל כבר למעלה מ-19 שנים. הרב מכהן כראש ארגון "קו ההלכה הספרדי", אותו הוא ייסד, הכולל כ-250 רבנים ודיינים מוסמכים המעניקים מענה לשאלות הלכתיות בשלל תחומים כגון: שאלות כלליות, דיני טהרת המשפחה, דיני ממונות וריבית על פי פסיקותיו של הרב עובדיה יוסף.

כמו כן, הרב פעיל כחבר בהנהלה הרוחנית של ארגון "הידברות" וכאחד המרצים הבכירים של הארגון והערוץ הקשור אליו.

ב-4 ביוני 2025 התמנה אשכנזי לתפקיד רבה הראשי של גדרה. לאחר עשור שבו לא כיהן בעיר רב קבוע מאז פטירת הרב ציון צוברי. הרב אשכנזי זכה ב-26 קולות, מבין 31 חברי הגוף הבוחר. עד מינוי זה שימש כראש כולל רבנות ודיינות במוסדות "חוט של חסד".

הרב אשכנזי הוא מחותנו של הרב אמנון חגיגי ראב"ד למען אחי ת"א.

כמו כן הרב אשכנזי הוא מחותנו של הרב הראשי לבת ים הרב אליהו בר-שלום.

אחיו הוא הרב ציון אשכנזי ראש אבות בתי הדין בעיר רחובות.

## פילמוגרפיה
לאשכנזי תוכנית שבועית בערוץ 97, המשדרת תכנים רוחניים וחינוכיים.
* 2017: **קו ההלכה**
* 2017 - הווה: **הלכה למעשה**
* 2020–2021: **הלכה בקצרה**

## קישורים חיצוניים
* הרב ירון אשכנזי, באתר הידברות
* הרב ירון אשכנזי, באתר הידברות VOD
* הלכה למעשה (תוכנית טלוויזיה), באתר הידברות
* הלכה בקצרה (תוכנית טלוויזיה), באתר הידברות
* קו ההלכה (תוכנית טלוויזיה), באתר הידברות
* הרב ירון אשכנזי, באתר קו ההלכה הספרדי
* הרב ירון אשכנזי, באתר אפיקי מים
* הרב ירון אשכנזי, באתר ברסלב TV
* הרב ירון אשכנזי, באתר הרב
* הרב ירון אשכנזי, באתר אמזון
* הרב ירון אשכנזי, באתר ספוטיפיי
* הרב ירון אשכנזי, באתר ערוץ 2000
* הרב ירון אשכנזי, באתר תורה 24
* הרב ירון אשכנזי, באתר המרכז למורשת מרן
* הרב ירון אשכנזי, באתר חריש
* הרב ירון אשכנזי, באתר גדרה היום
* הרב ירון אשכנזי, באתר כולל
* הרב ירון אשכנזי, באתר קול האמת
* הרב ירון אשכנזי, באתר קול ברמה
* הרב ירון אשכנזי, באתר ילקוט יוסף
* הרב ירון אשכנזי, באתר אור הגנוז
* הרב ירון אשכנזי, באתר אמס
* הרב ירון אשכנזי, באתר באר יצחק
* 
* ביקור הרה"ג ירון אשכנזי שליט"א - מרבני ארגון "הידברות", בבית מרן הגר"י רצאבי שליט"א, באתר יד מהרי"ץ
* נתי קאליש, "תלבש אותו תמיד" - הרבנים הפתיעו: הראשון לציון חבש לרב את ההמבורג, באתר אמס
* 

## הערות שוליים

קטגוריה:רבני ערים בישראל
קטגוריה:רבנים ספרדיים ישראלים
קטגוריה:ראשי כולל אברכים ישראלים
קטגוריה:רבני מועצות מקומיות
קטגוריה:גדרה: רבנים
קטגוריה:סגל ערוץ הידברות
קטגוריה:ישראלים שנולדו ב-1976
סן פרנסיסקו על המים

"**סן פרנסיסקו על המים**" הוא פזמון ישראלי שכתב אריק איינשטיין והלחין שלום חנוך. השיר יצא בשנת 1979 באלבומם בהופעה משותפת ושוב שנה לאחר מכן בגרסת אולפן באלבום חמוש במשקפיים, בהשתתפות מיקי גבריאלוב.
## רקע
השראת השיר באה ממשפטים של אריק איינשטיין על כדורסלן ה-NBA כרים עבדול-ג'באר, ששיחק אז בקבוצת לוס אנג'לס לייקרס. שלום חנוך סיפר על תהליך יצירת השיר "סן פרנסיסקו על המים", שנכתב בשיתוף פעולה עם אריק איינשטיין. לדבריו, איינשטיין נהג להציג לו רעיונות ומשפטים ארוכים שכתב במחברתו, וחנוך בחר מתוכם ביטויי מפתח והפך אותם לשירים. השיר נכתב לפני שיצאו לסבב הופעות בארצות הברית. השיר מתאר את הפער בין היופי של סן פרנסיסקו לבין תחושת הגעגוע והריחוק מהבית בישראל. לצד תיאור יופיו של גשר הזהב, עולה תחושת ניכור: "אז איך זה שאני מרגיש רחוק". נוסף לעבדול-ג'באר, מוזכר גם כדורסלן בולט נוסף מאותה תקופה – ד"ר ג'יי (ג'וליוס ארווינג). לקראת סיום, השיר מבטא כמיהה לשוב אל הבית, המכונה בו "הביצה". בבית זה מוזכרים גם בית הקפה התל אביבי המיתולוגי "כסית", חצקל איש כסית ובנו משה, שהיה חבר קרוב של איינשטיין. חנוך סיפר בראיון כי במהלך הופעותיהם בחוף המערבי, איינשטיין ביקש לנסוע מלוס אנג'לס לסן פרנסיסקו כדי לצפות במשחק NBA. במהלך הנסיעה, בזמן שחנוך נהג, אזל הדלק בעקבות משבר הדלק שפקד אז את ארצות הברית. הם עצרו בדיינר בעיר גילרוי, הנודעת בריח השום שלה, שם לא הייתה טלוויזיה. למחרת, לאחר שמילאו דלק, המשיכו בדרכם. לאחר נסיעה מלווה בפקקים, הגיעו לגשר שער הזהב. איינשטיין ירד מן הרכב וראה את הגשר לראשונה. חנוך שאל אם הגשר אמור להיות עשוי מזהב או לפחות בצבע זהב — שאלה שאיינשטיין מצא משעשעת.

## גרסאות כיסוי
* בשנת 2014 שרה שיראל ביתן את השיר בתוכנית The Voice ישראל, עונה 3.
* בשנת 2021 הוציאו דב גרינר ונועם גרינר גרסה לשיר.

## קישורים חיצוניים

*אריק איינשטיין מספר בראיון על השיר, 

## הערות שוליים

קטגוריה:שירי אריק איינשטיין
קטגוריה:שירים בעברית
קטגוריה:שירים על סן פרנסיסקו
במדבר (אלבום)

"**במדבר**" הוא אלבום האולפן הרביעי של הזמר-יוצר הישראלי בר צברי. האלבום יצא לאור ב-18 במאי 2025 וכולל עשרה שירים.

האלבום מאופיין בשילוב של רוק אנד רול מזרחי, פיוז'ן ישראלי וסאונד רטרו, ומהווה ביטוי אישי של צברי. לדבריו, האלבום עוסק בתחושות של חיפוש עצמי ובדידות בתוך "הרעש של החיים", כאשר המילה "במדבר" חזרה באופן חוזר ונשנה בכתיבתו באופן לא מתוכנן, והפכה לשם ולנושא המרכזי של הפרויקט.

## רקע והפקה
צברי עלה לתודעה הציבורית בתחילת העשור השני של המאה ה-21, ומאז הוציא שלושה אלבומים, השתתף בפרויקטים מוזיקליים ותיאטרליים, וזכה להצלחה עם שירים כגון "ג'וני", "בפרק הבא", "מה בלילות", "רוקנרול בצהריים" ועוד. באלבומו "רוקנרול בצהריים" (2021), שילב צברי מוזיקה מזרחית עם גישה אינדית ורטרו בסגנון להקות הכרם של שנות ה-70. באלבום "במדבר" הוא מרחיב את הצליל שלו גם לעולמות של פופ קליט.

צברי תיאר את תקופת העבודה על האלבום כזמן של התבוננות פנימית, חיפוש, נפילות וקימה. לדבריו, המילה "במדבר" חזרה שוב ושוב בטקסטים שכתב מבלי שתכנן זאת, מה שהוביל אותו להבין שזהו נושא האלבום, תחושת הבדידות בתוך רעש החיים.

רוב שירי האלבום הופקו מוזיקלית על ידי מתן דרור, כאשר צברי תיאר את האלבום כ"אישי יותר", "נגיש יותר", וכזה שבו כל שיר עומד בפני עצמו אך יחדיו מרכיבים מסע מוזיקלי שלם.

## הרכב
האלבום משלב בין רוק אנד רול מזרחי, פיוז'ן ישראלי, סינת'-פופ ורטרו בהשפעת שנות ה-80. המוזיקה נעה בין שירים בעלי קצב מהיר והפקה עשירה, לשירים רגשיים עם טקסטים עמוקים. בסקירת האלבום שפורסמה באתר ynet צוין כי הניגוד בין הפקה בידורית לתוכן מהותי מעניק לאלבום עומק רגשי וכיהשקעה בפרטי ההפקה, הן בצוות הנגנים והן בעיבודים, מזכירה תקופות מוקדמות יותר בז'אנר המוזיקה הים-תיכונית, בהן דגש הושם על איכות השירים ולא רק על שיווק.

### שירים
השיר "חאן יונס" הוא שיר בעל אופי פטריוטי שנכתב בהשראת לוחמי צבא הגנה לישראל. צברי תיאר אותו כדרך לבטא את ההערכה והשליחות שהוא מרגיש כלפי המשרתים. צברי ציין שהשיר מתאר לא רק חייל אחד אלא את רוח הישראליות כולה. השיר "ג'קי צ'אן" הוא שיר רוק. לדברי צברי, הרצועה "ג'קי צ'אן" מבטאת צורך בשחרור, שמחה ואסקפיזם על רקע תקופה קשה.

## סינגלים וקליפים
הסינגל הראשון מהאלבום, "חאן יונס", יצא כחצי שנה לפני השקת האלבום, במהלך תקופת מלחמת חרבות ברזל. השיר יצא תוך זמן קצר מהחלטה ספונטנית לפרסמו מיד. ב-16 בפברואר 2025 הוציא את הסינגל "ג'קי צאן". סינגלים נוספים כוללים את "משנה מקום", שיצא עם קליפ אנימציה, ו"לאט לאט", שזכה גם הוא לקליפ וידאו.

## רשימת רצועות

## קישורים חיצוניים

## הערות שוליים

קטגוריה:אלבומי בר צברי
קטגוריה:אלבומים בעברית
קטגוריה:אלבומים שהופקו על ידי מתן דרור
קטגוריה:אלבומי חברת הפי"ל
הסוד (אליזבת ג'יין גרדנר)

**הסוד** (באנגלית: **La Confidence**) הוא ציור שמן רחב-ממדים מאת הציירת האמריקאית אליזבת ג'יין גרדנר, שנוצר בסביבות שנת 1880. הציור מתאר שתי נשים צעירות יושבות על שפת מזרקה; אחת מהן מחבקת את חברתה ולוחשת לה באוזן סוד. בידה מונח מכתב ולצידו פרח "אל תשכחני", המסמל אהבת אמת. היצירה בולטת בגודלה המרשים – כמעט בגובה אדם – ונחשבת לאחת מהפופולריות והמרשימות ביותר באוסף מוזיאון האמנות של ג'ורג'יה.

## הרקע ההיסטורי וההקשר המוסדי
הציור ניתן במקור כמתנה על ידי האספן ג'ורג' סיני למוסד הלימודי "Lucy Cobb Institute" באת'נס, ג'ורג'יה – פנימייה יוקרתית לבנות שפעלה בין 1859 ל-1931. המוסד הוקם על ידי תומאס ריד רוטס קוב, תומך עליונות לבנה, ונוהל בשיאו על ידי מילדרד רתרפורד, שקידמה את אידאולוגיית "העובד האצילי" הדרומי - תפיסה רוויזיוניסטית שרומנטיזציה את דרום ארצות הברית שלפני מלחמת האזרחים והציגה את תבוסתו כאובדן מוסרי-תרבותי ולא ככישלון מוסרי הקשור לעבדות. בהתאם לתפיסה זו, הציור נתפס כיצירה בעלת תכלית חינוכית-מוסרית שנועדה לעצב את דמותה הערכית של התלמידה – המזרקה שמאחור מרמזת על טוהר, והכד השלם לרגלי אחת הדמויות נתפס כסמל לבתולין.
## פרשנויות מודרניות
בשנת 1991, האמן והקולנוען ג'יימס הרברט, מרצה באוניברסיטת ג'ורג'יה, שילב את הציור בעיבוד וידאו לשיר Low של להקת R.E.M, מתוך האלבום Out of Time. בסרטון, הדמויות מונפשות והפרשנות משתנה – ייתכן כי השתיים נמצאות במערכת יחסים רומנטית זו עם זו, ולא דנות במחזר גברי, כפי שנרמז בפרשנות המסורתית. הציור בהקשר זה הופך למרחב פתוח לפרשנות אישית מצד הצופים.

## גרדנר כאמנית
אליזבת ג'יין גרדנר נולדה באקסטר, ניו המפשייר, אך חיה ופעלה בפריז. היא התמודדה עם חסמים רבים בשל היותה אישה בתקופה שבה נשים הוגבלו מגישה ללימודי אמנות. לעיתים נאלצה להתחפש לגבר כדי להשתתף בשיעורי רישום בעירום. רק בגיל 36 התקבלה לאקדמיה ז'וליאן, אחת ממספר מצומצם של מוסדות צרפתיים שפתחו את שעריהם לנשים.

גרדנר התפרנסה ממכירת העתקים של יצירות מאת אמנים גברים מפורסמים, ובמיוחד חיקתה את סגנונו של בן-זוגה ויליאם אדולף בוגרו, לו נישאה. גרדנר אמרה: "אני יודעת שמגנים אותי על כך שאינני מבטאת יותר את האינדיבידואליות שלי, אך אני מעדיפה להיחשב כמחקה הטובה ביותר של בוגרו מאשר להישכח."[250px|ממוזער|שמאל|[השומרת, גרדנר]]
## השוואה ליצירה "השומרת"
הציור *הסוד* חולק מאפיינים סגנוניים עם יצירתה של גרדנר *השומרת*. בשתי היצירות, מוצגות נערות המפנות את מבטן מהצופה או נמנעות מקשר ישיר עמו, תוך הדגשת עולמן הפנימי והבלתי נגיש. ב-*השומרת*, הנערה נראית שקועה במחשבות או מסתייגת מהקהל. ביצירה *הסוד*, מתקיים רגע אינטימי של לחישה בין שתי נשים, אך תוכן הסוד אינו נחשף, והבעת פניה של הדמות הקדמית מרמזת על ממד רגשי חבוי. שתי היצירות מדגישות קיום רגשי פנימי שאינו נמסר לצופה, תוך שימוש בשפה חזותית שקטה ואיפוק דרמטי.

ציוריה של גרדנר שואבים מהמסורת הקלאסית, אך מעלים רובד רגשי שאינו מופיע ביצירות שמהן שאבה השראה. הצופים נמשכים לדימויים המוכרים אך מזהים בהם הבדלים חמקמקים, המציעים קריאה מחודשת.

## הערות שוליים

קטגוריה:ציורי שמן
קטגוריה:ציורים מהמאה ה-19
קטגוריה:נשים בציור
קטגוריה:ילדים בציור
רמי רוזן (מנכ"ל)

**רמי רוזן** (נולד ב-27 ביולי 1987) הוא מנהל ישראלי, המכהן כמנכ"ל המשרד להגנת הסביבה.

## ביוגרפיה
נולד וגדל בקריית ביאליק ליהודה ומלכה רוזן. את לימודיו התיכוניים השלים בעיר. בשנת 2005 התגייס לצה"ל ושירת כלוחם בספינות הטילים בחיל הים. במהלך שירותו התקדם לתפקידי פיקוד והשתחרר בשנת 2008.

לאחר שחרורו מהצבא, החל בלימודים אקדמיים. סיים תואר ראשון במדעי המדינה בהמכללה האקדמית עמק יזרעאל ובהמשך השלים תואר שני בממשל באוניברסיטת רייכמן. במהלך לימודיו שימש כיו"ר אגודת הסטודנטים של המכללה.

בין השנים 2015–2017 שימש כיועץ בכיר למנכ"לי משרד הבינוי אשל ארמוני וחגי רזניק. לאחר מכן מונה ליועץ בכיר לשר האוצר דאז, משה כחלון, ובהמשך שימש כראש מטה שרת הבינוי והשיכון יפעת שאשא ביטון.

לאחר תקופה בשירות הציבורי, עבר למגזר הפרטי ושימש כסמנכ"ל באחת מחברות הנדל"ן.

במהלך מלחמת חרבות ברזל, היה ממובילי הקמת מטה ההסברה הלאומי, ופעל בזירה הבינלאומית להסברה ולחיזוק תדמיתה של ישראל בתקופת הלחימה.

בשנת 2024 מונה למשנה למנכ"ל המשרד להגנת הסביבה. בפברואר 2025, עם עזיבתו של המנכ"ל אסף יזדי, מונה רוזן לממלא מקום מנכ"ל, ובמרץ 2025 אושר מינויו למנכ"ל המשרד על ידי הממשלה.

בנוסף לתפקידו כמנכ"ל, משמש גם כיו"ר הקרן לשמירת הניקיון.

## חיים אישיים
רוזן נשוי ואב לשניים. מתגורר בעתלית.

## קישורים חיצוניים
* רמי רוזן, באתר המשרד להגנת הסביבה 

## הערות שוליים

קטגוריה:מנכ"לים ישראלים
קטגוריה:מנכ"לי המשרד להגנת הסביבה
קטגוריה:בוגרי המכללה האקדמית עמק יזרעאל
קטגוריה:בוגרי אוניברסיטת רייכמן
קטגוריה:חיילי חיל הים
קטגוריה:פעילי כולנו
קטגוריה:עתלית: אישים
קטגוריה:ישראלים שנולדו ב-1987
בקאא

**בקאא** (בערבית: **بقاء**, שורש: ب-ق-ي, משמעות: הישארות; בטורקית: **Bekâ**) הוא מושג בסופיות שמשמעותו הישארות המאמין בעולם, לאחר שלב הפנאא, דהיינו העלמה וביטול של האני, ההִבָּטלוּת בפני אללה.

בקאא הוא הישארות עם אללה לנצח. אללה שולח את המאמין בחזרה לעולם והוא משרת אותו בכך שהוא מתקן ומשלים את אלו שטרם הגיעו לשלב זה.

## מאפייני הבקאא
* **כניעה מוחלטת לאללה**: המאמין מכיר בכך שכל דבר בחיים, כולל קיומו שלו, הוא השתקפות של כוחו האלוהי של אללה וכל פעולותיו של המאמין הם בשירות אללה, ללא כל רצון או שאיפה אישית.
* **מודעות רוחנית**: המאמין חווה מוּדעות רוחנית מתמשכת ונוכחות אלוהית המובילה לתחושת שלווה, שביעות רצון ואמון עמוק בתוכניתו של אללה.
* **לחיות בעולם אך לא ממנו:** המאמין נמצא פיזית בעולם, אך מחשבתו מנותקת מהעולם החומרי. גם אם הוא עסוק בחיי היומיום, המיקוד הפנימי שלו נשאר על אללה, וודעתו אינה מוסחת אל תשוקות העולם.
* **ענווה וחוסר אנוכיות**: לאחר שלב הפנאא ו"מחיקת האני"המאמין אינו מייחס שום דבר לעצמו, אלא לרצונו של אללה.
* **הדרכת אחרים**: בשלב הבאקא, המאמין הופך למדריך רוחני לאחרים. גם אם אינו מדריך בפועל, הליכותיו, חוכמתו והקשר שלו עם אללה משמשים מופת לאחרים בדרך להארה רוחנית.

## ראו גם
* סופיות
* פנאא

## הערות שוליים

קטגוריה:סופיות
קטגוריה:מיסטיקה
אלכסיי חומיאקוב

**אַלֶכּסֵיי סטֶפַנוֹבִיץ' חוֹמיַאקוֹב** (ברוסית:Алексе́й Степа́нович Хомяко́в; 13 במאי 1804 – 5 באוקטובר 1860) היה פילוסוף, תאולוג ורופא רוסי, ממייסדי התנועה הסלאבופילית יחד עם איוון קירייבסקי. בנו, ניקולאי חומיאקוב היה יושב ראש הדומה הממלכתית של האימפריה הרוסית.
## חייו
חומיאקוב נולד במוסקבה למשפחת אצילים ורכש את השכלתו באוניברסיטת מוסקבה ובצרפת. הוא שירת בצבא הרוסי במלחמה העות'מאנית-רוסית. כרופא, טיפל באיכרים שעבדו באחוזותיו ולבסוף נדבק במחלת הכולרה ומת ממנה.
## דעותיו
חומיאקוב התנגד למערב ולתפיסותיו הרציונליות ודגל בהידבקות בתרבות ובמורשת הרוסית. בדחייתו את המערב שלל את הקפיטליזם ואת הסוציאליזם כאחד. לתפיסתו, המערב נכשל בניסיונו לאחד בין ערך החופש ובין ערך האחדות.
## קישורים חיצוניים

* 

## הערות שוליים

2025 06
קטגוריה:פילוסופים רוסים
קטגוריה:תאולוגים
יעקב פרוש (כלכלן)

**יעקב פרוש** הוא כלכלן, פרופסור אמריטוס במחלקה לכלכלה באוניברסיטת בר-אילן, וממייסדי בית הספר לכלכלה במכללת אשקלון ומראשיה.

## קורות חיים
יעקב פרוש נולד בחיפה ובגיל שנה עברו הוריו לקריית מוצקין. אביו זאב היה ממקימי הקריה וכיהן במועצת הקריה מהקמתה כנציג הפועל המזרחי.

למד בבית הספר היסודי החילוני "אחדות" עד כיתה ד׳ ובכיתה ה׳ עבר לבית הספר הדתי "נצח יהודה" בחיפה. בתיכון למד בישיבה התיכונית יבנה, בחיפה. היה חניך בבני עקיבא ולימים גם שימש כמדריך. התגייס עם גרעין של בני עקיבא לצה"ל למסלול הנח"ל, והגיע לקבוצת יבנה. בצבא עבר קורס סיירים.

ב-1958 השלים תואר ראשון במתמטיקה ובכלכלה באוניברסיטה העברית בירושלים. ב-1963 השלים תואר מוסמך בסטטיסטיקה מהאוניברסיטה העברית. קיבל מלגה מאוניברסיטת בר-אילן ללימודי דוקטורט, שאותם למד באוניברסיטת קולומביה בניו יורק בארצות הברית.

פרוש חזר לישראל והצטרף למחלקה לכלכלה באוניברסיטת בר-אילן, שם התקדם במהלך השנים עד לדרגת פרופסור מן המניין. ב-1973 התמנה פרוש לראש המחלקה ושימש בתפקיד במשך כשנתיים. 

בגיל 69 פרש מאוניברסיטת בר-אילן, כפרופסור אמריטוס. לאחר פרישתו הקים במכללת אשקלון את בית הספר לכלכלה, שם לימד ועמד בראשו במשך כעשר שנים.

תחומי המחקר המרכזיים של פרוש הם בנקאות, מיקרו-כלכלה וקבלת החלטות. במהלך השנים כתב ופרסם למעלה מ-120 מחקרים בכתבי עת אקדמיים.

בשנים 1998–1999 כיהן כנשיא האגודה הישראלית לכלכלה.

כמו כן הוא היה יועץ למספר שרי כלכלה.

## חיים אישיים
פרוש נשוי, ולבני הזוג שלושה ילדים: בן ושתי בנות. בנו בכורו הוא פרופסור לביולוגיה באוניברסיטה העברית.

## לקריאה נוספת
* סיפורי ראשונים - יעקב פרוש, באתר קריית מוצקין

## הערות שוליים

קטגוריה:כלכלנים ישראלים
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת קולומביה
קטגוריה:סגל אוניברסיטת בר-אילן: כלכלה
קטגוריה:נשיאי האגודה הישראלית לכלכלה
קטגוריה:חיפה: אישים
קטגוריה:קריית מוצקין: אישים
קטגוריה:בוגרי תיכון יבנה (חיפה)
קטגוריה:בוגרי בית הספר נצח ישראל (חיפה)
קטגוריה:בוגרי בני עקיבא
קטגוריה:ישראלים שנולדו במאה ה-20
שרון שקרג'י

**שרון שקרג'י** (נולדה ב-1982) היא משפטנית ישראלית, פרופסור חבר בפקולטה למשפטים, האוניברסיטה העברית בירושלים, שם היא מחזיקה בקתדרה למשפט בינלאומי פרטי ובינדתי ומנהלת מכון סאקר למחקרי חקיקה ולמשפט השוואתי.

## ביוגרפיה
נולדה ב-1982. ב-2006 סיימה לימודי תואר במשפטים ותוכנית "אמירים" למצטיינים באוניברסיטה העברית, ב-2007 השלימה שם תואר שני במשפטים. כחלק מלימודי הדוקטורט, ב-2010-2009 הייתה חוקרת אורחת באוניברסיטת אוקספורד. ב-2013 קיבלה תואר דוקטור מהאוניברסיטה העברית, על עבודת הדוקטורט שלה, תחת הנחיית סיליה וסרשטיין פסברג, שכותרתה: כללי ברירת הדין בענייני נישואין וגירושין לאור השינויים שחלו בדין המהותי. ב־2014-2013 במסגרת לימודי פוסט דוקטורט ומלגת פולברייט, למדה באוניברסיטת מישיגן וב-2015-2014 באוניברסיטת אוקספורד. ב-2015 החלה ללמד באוניברסיטה העברית, וב-2021 קודמה לדרגת מרצה בכיר. משנת 2023 היא פרופסור חבר בפקולטה ומחזיקה  בקתדרה ע״ש הרי מ׳ פישר במשפט בינלאומי פרטי ובינדתי. במסגרת משרות פרופסור אורח, לימדה באוניברסיטת וירג'יניה (חורף 2022/3), ב-2025 לימדה באוניברסיטת ג'ורג'טאון. משנת 2020 היא חברה-שותפה במכון למשפט פרטי בינלאומי באוניברסיטת אברדין. ב-2025 הייתה חברה בתוכנית מלגת המחקר הומבולדט לחוקרים מנוסים של .

שימשה בתפקיד חוקרת אורחת במספר מוסדות, ביניהם אוניברסיטת מינכן, ו. מ-2023 היא חברה במכון החוק האירופאי ובצוות הפרויקט לאסדרת מערכות יחסים פרטיות בינלאומיות מטעמו. שקרג'י היא מייסדת שותפה ויושבת ראש של הפורום לדיני משפחה בישראל.

שקרג'י היא אחותה של המשוררת נועה שקרג'י ונכדתו של המהנדס אברהם שם טוב, ממקימי המוביל הארצי.

## מחקר

שקרג'י מתמחה בחקר המשפט הפרטי, בייחוד באספקטיים הבינדתיים והבינלאומיים שלו, כגון מערכות זוגיות אלטרנטיביות, גירושין ונישואין בינדתיים ודיני מעמד אישי וכשרות משפטית.

## ספריה
* 

* Katarina Trimming, Sharon Shakargy ,Claire Achmad **Research Handbook on Surrogacy and the Law**, Research Handbooks in Family Law series, Edward Elgar Publishing 2025.


## קישורים חיצוניים
* 

* פרופ' שרון שקרג'י באתר הפקולטה למשפטים, האוניברסיטה העברית בירושלים.

## הערות שוליים

קטגוריה:סגל האוניברסיטה העברית בירושלים: משפטים
קטגוריה:בוגרות האוניברסיטה העברית בירושלים: משפטים
קטגוריה:בעלות תואר דוקטור מהאוניברסיטה העברית בירושלים
קטגוריה:בוגרי תוכנית פולברייט ישראלים
קטגוריה:משפטניות ישראליות
קטגוריה:ישראליות שנולדו ב-1982
טוהר גדסי

**טוהר גדסי** (נולדה ב-1997) היא זמרת-יוצרת ישראלית. היא בתו של המוזיקאי יאיר גדסי ואחייניתו של הזמר והמלחין אבנר גדסי. סגנונה המוזיקלי משלב בין פופ, R&B, מוזיקה מזרחית ופיוטים מסורתיים.

## ביוגרפיה
טוהר גדסי נולדה וגדלה בשכונת התקווה בתל אביב. בהיותה בת חמש, משפחתה חזרה בתשובה ועברה לעיר אלעד, כדי לחיות בסביבה בעלת אופי חרדי מובהק. לדבריה, . כילדה, גדסי הרגישה תחושת שייכות, אך בגיל ההתבגרות החלה להרגיש שהמסגרות החרדיות אינן תואמות את זהותה הפנימית. בשלב זה החלה תהליך של חיפוש עצמי, היא עזבה את אורח החיים החרדי, אך שמרה על אורח חיים יהודי מסורתי. היא מתגוררת במושב אשתאול עם בעלה, המוזיקאי יהונתן בייזר, ושני ילדיהם.

## קריירה מוזיקלית
גדסי גדלה בבית מוזיקלי, והחלה לכתוב שירים ולהלחין בגיל צעיר. היא מספרת שכבר בילדותה כתבה שירים על דברים איזוטריים ושרה בכל הזדמנות. במהלך השנים, פיתחה סגנון ייחודי המשלב בין מוזיקה עכשווית לבין מסורת יהודית. ב-2021 הוציאה את סינגל הבכורה שלה, "הדברים הפשוטים", אותו כתבה והלחינה בעצמה. השיר זכה לתגובות חיוביות והוביל אותה להמשך יצירה והופעות.

ב-2025 הוציאה את אלבום הבכורה שלה, "טוהר", הכולל עשרה שירים. האלבום מתואר על ידי גדסי כאלבום אוטוביוגרפי הכולל את תחנות חייה המרכזיות. האלבום כולל שיר שביצעה יחד עם אביה, יאיר גדסי - "טוב להודות".

השיר "טוב להודות" זכה להצלחה משמעותית, עם למעלה מ-2 מיליון צפיות בפלטפורמות השונות. השיר "יומה", שנכתב על הקשר עם אמה, מתאר את התהליך שעברה בתקופת ההתבגרות ואת ההבנה וההערכה שצמחה בהמשך.

בסוף שנת תשפ״ה, טוהר גרפה את התואר ״תגלית השנה״ של עיתון מעריב לאחר שאלבום הבכורה שלה ״טוהר״ זכה להצלחה רבה.

## סגנון מוזיקלי
המוזיקה של גדסי מאופיינת בשילוב בין סגנונות שונים, כולל פופ, R&B, מוזיקה מזרחית ופיוטים מסורתיים. היא שואבת השראה ממקורות יהודיים וממסורת משפחתית עשירה במוזיקה, תוך שילוב של טקסטים אישיים ומסרים רוחניים. השפעות מרכזיות על יצירתה כוללות את דוד המלך ואת רבי שלום שבזי, אותו היא רואה כדמות קדושה ופיוטית מרכזית במסורת יהדות תימן.

## דיסקוגרפיה
* 2025: טוהר

## קישורים חיצוניים

* 

## הערות שוליים

קטגוריה:זמרות-יוצרות ישראליות
קטגוריה:שכונת התקווה: אישים
קטגוריה:אלעד: אישים
קטגוריה:אנשי המושב
קטגוריה:נשות המושב
קטגוריה:מועצה אזורית מטה יהודה: אישים
קטגוריה:אישים ממוצא תימני
קטגוריה:ישראליות שנולדו ב-1997
קטגוריה:ישראלים שנולדו ב-1997
הארגון להערכה מודיעינית משותפת של הממלכה המאוחדת

**הארגון להערכה מודיעינית משותפת** (באנגלית: **Joint Intelligence Organisation**, ובראשי תיבות: **JIO**) הוא גוף מרכזי בקהילת הביטחון הלאומי של הממלכה המאוחדת, האחראי על הערכת מודיעין מגובה-מקצועית, תוך פיתוח היכולות האנליטיות של קהילת המודיעין הבריטית. הארגון תומך בעבודת ועדת המודיעין המושלבת (Joint Intelligence Committee – JIC) ובמועצה לביטחון לאומי (National Security Council – NSC), והוא מספק הערכות מבוססות לכל הדרגים הבכירים – מראש הממשלה ועד למקבלי החלטות בכירים במדיניות חוץ וביטחון לאומי.

## תפקידים
ה-JIO מספק הערכות מודיעיניות למקבלי ההחלטות הבכירים בבריטניה, לרבות ראש הממשלה, חברי הקבינט, מועצת הביטחון הלאומי ודרגים מדיניים ומנהליים בכירים. ההערכות מתבססות על שילוב מקורות סגורים ופתוחים, ובהם מידע מודיעיני מסווג, פרסומים גלויים, ניתוחים של גופי ממשל, שירותים דיפלומטיים, שותפים בינלאומיים, מכוני מחקר ואקדמיה.

תחומי הפעילות כוללים נושאים מסורתיים של ביטחון לאומי, וכן נושאים רוחביים כמו טכנולוגיה מתקדמת, ביטחון כלכלי ובריאותי, שינויי אקלים וסריקות עתידיות (horizon scanning).

## מבנה וניהול
בראש ה-JIO עומד בעל תפקיד בדרגת מזכיר קבע, אשר מכהן גם כיו"ר הוועדה להערכת מודיעין משותפת (JIC). ועדה זו מורכבת מנציגים בכירים ממשרדי הממשלה, ומתכנסת לשם בחינה ואישור של הערכות מודיעין אסטרטגיות.

הארגון נמצא תחת פיקוח ועדת המודיעין והביטחון של הפרלמנט הבריטי (Intelligence and Security Committee of Parliament).

### הראש המקצועי להערכת מודיעין
משנת 2005 פועל במסגרת ה-JIO תפקיד ראש מקצועי להערכת מודיעין (*Professional Head of Intelligence Assessment*, בר"ת: PHIA).תפקיד זה אחראי על קידום הסטנדרטים המקצועיים של קהילת האנליסטים הממשלתית – המונה כ-1,700 אנליסטים – וכן על הכשרות, פיתוח כלים מתודולוגיים, והובלת מיזמים לפיתוח תחום הערכת המודיעין.

ה-PHIA פועל באמצעות מסגרות מקצועיות ויוזמות הדרכה, לרבות האקדמיה להערכת מודיעין (UK Intelligence Assessment Academy), ומקדם סטנדרטים אנליטיים אחידים בממשלה.

## קישורים חיצוניים
* 

## הערות שוליים

קטגוריה:קהילת המודיעין הבריטית
ניקול הכסט

**ניקול הכסט** (בגרמנית: **Nicole Höchst**; נולדה ב־10 בפברואר 1970 בהומבורג) היא פוליטיקאית גרמנייה ממפלגת אלטרנטיבה לגרמניה (AfD). בשנת 2017 נבחרה לבונדסטאג ה-19 וב־2021 לבונדסטאג ה-20. היא משמשת כחברה בוועדת החינוך, המחקר והערכת השלכות טכנולוגיות. משנת 2022 היא הדוברת למדיניות דתית של סיעת ה-AfD בבונדסטאג.

## ביוגרפיה
הכסט גדלה במונהיים אם ריין, למדה בבית הספר התיכון אוטו האן וסיימה בגרות ב־1989. למדה אנגלית וצרפתית להכשרת מורים בדיסלדורף, סארבריקן, מונפלייה ובריסל. עשתה סטאז' בהוראה בין השנים 1999–2001 בעיר גרפרת.

לאחר מכן עבדה כמנהלת מכירות בחברת האופנה GUESS ובשנת 2002 החלה ללמד במכללה לכלכלה וניהול בריידט-מילפורט. מ־2007 לימדה בקולג' הממשלתי בשפייר, ומ־2009 עבדה במכון הממלכתי לפדגוגיה של ריינלנד-פפאלץ, במחלקת שפות. מ־2014 שימשה כמפקחת ממשלתית.

עד שנת 2013 הייתה חברה במפלגה הנוצרית-דמוקרטית הגרמנית (CDU). היא הצטרפה ל־AfD, והחל מפברואר 2015 היא חברה בוועדת התוכניות הארצית של המפלגה.

הכסט גרה בשפייר. היא קתולית מוצהרת, ואם לארבעה ילדים, אותם היא מגדלת ללא אביהם.

## קריירה פוליטית
בבחירות הפדרליות 2017 רצה כמועמדת ישירה במחוז קרויצנאך וזכתה ב־10.8% מהקולות. נכנסה לבונדסטאג דרך רשימת המפלגה, וגם ב־2021 נבחרה מחדש באותה הדרך. בבונדסטאג כיהנה כחברה בוועדות מקצועיות בתחומי חינוך, משפחה, ומעורבות אזרחית. מאז 2022 היא חברה גם בהאספה הפרלמנטרית של מועצת אירופה.

## עמדות פוליטיות
במהלך קמפיין הבחירות ב־2017 הצהירה כי "האסלאם לא שייך לגרמניה".

העיתון די צייט כתב לאחר בחירתה כי הכסט פעילה מאוד ברשתות החברתיות, אך מציגה עמדות סותרות, לעיתים תומכת במנהיגים יריבים במפלגתה.

היא הביעה ביקורת על ה"אויבים הזרים" בגרמניה, השתייכה בעבר לקבוצת פייסבוק בעלת תכנים קיצוניים, אך טענה כי לא הייתה פעילה שם.

בשנת 2019 השוותה את אנגלה מרקל לאדולף היטלר ואמרה כי "המנהיגות כבר הושגה – רק שהשפם הפך ליהלום".

## סוגיות שנויות במחלוקת
היא התנגדה לנישואים חד־מיניים בטענה כי יש יותר פדופילים בקרב גברים הומוסקסואלים. טענה זו זכתה לביקורת רחבה. היא מתנגדת גם לחינוך מיני בבתי ספר וטענה כי יש רק שני מינים.

היא נכשלה בניסיון להתמנות לנציגת סיעת AfD בקרן מגנוס הירשפלד.

## פליטות פה ושערוריות
בינואר 2018 תקפה את תוכנית "הורים פלוס" וטענה שהיא משרתת קבוצות שוליים בלבד. לדבריה, נשים בגרמניה אינן מופלות – האיום האמיתי עליהן הוא האסלאם.

ב־2018 ביקשה לדעת האם עלה שיעור הילדים עם מוגבלויות כתוצאה מנישואי קרובים, במיוחד בקרב מהגרים. הבקשה ספגה ביקורת קשה מצד פוליטיקאים וארגונים חברתיים, בטענה לרמיזות גזעניות והקשרים נאציים. ביוני 2025 פרסמה פוסט ברשת X שהכיל מסר גזעני נגד מוסלמים. הפוסט נמחק לפי דרישת ראשי הסיעה אליס ויידל וטינו כרופאלה.

## קישורים חיצוניים

* 
* דף אודות ניקול הכסט באתר הבונדסטאג 
* ניקול הכסט באתר abgeordnetenwatch.de

## הערות שוליים

קטגוריה:פוליטיקאים גרמנים
קטגוריה:חברי הבונדסטאג
קטגוריה:אלטרנטיבה לגרמניה
קטגוריה:מורים
קטגוריה:נשים גרמניות
קטגוריה:גרמניות שנולדו ב-1970
קטגוריה:גרמנים שנולדו ב-1970
צ'קאבוקו (פרובינציה)

**פרובינציית צ'קאבוקו** (בספרדית: **Provincia de Chacabuco**) היא אחת משש הפרובינציות באזור המטרופולין של סנטיאגו במרכז צ'ילה. הפרובינציות הן: צ'קאבוקו, קורדיירה, מאיפו, מליפייה, סנטיאגו, טלגנטה.

## מינהל
כפרובינציה, צ'קאבוקו היא מחוז מנהלי ברמה השנייה של צ'ילה, המנוהל על ידי נציג מחוזי הממונה על ידי נשיא צ'ילה ונשאר בתפקיד כל עוד הוא נהנה מאמונו.

### קומונות
הפרובינציה מורכבת משלוש קומונות, כל אחת מהן מנוהלת על ידי עירייה המורכבת מאלקלדה ומועצה עירונית:

על פי מפקד האוכלוסין של שנת 2017.

## גאוגרפיה ודמוגרפיה
הפרובינציה ממוקמת מצפון לפרובינציית סנטיאגו, שהיא עירונית לחלוטין וחלק מאזור מטרופולין סנטיאגו. בירת המחוז, קולינה, שוכנת כ-27 קילומטרים מצפון לסנטיאגו. הפרובינציה משתרעת על שטח של 2,076.1 קילומטרים רבועים, והיא הפרובינציה השלישית בגודלה באזור המטרופולין סנטיאגו. על פי מפקד האוכלוסין של 2017 האוכלוסייה הכוללת הייתה 280,670 תושבים.

## כלכלה
בפרובינציה מתגוררות אוכלוסיות שונות. יש בה אחוז גבוה של אוכלוסייה המתגוררת באזורים כפריים, עם פעילות חקלאית ומשאבים טבעיים רבים. מצד שני, קיים אזור עירוני משמעותי העוסק בפיתוח תעשייתי ונדל"ן. תחומים נוספים בכלכלת הפרובינציה הם הפקת אבן גיר ואגרגטים, גידול של צבר ועצי זית ותיירות.

## ראו גם
קורדיירה
מאיפו
מליפייה
סנטיאגו
טלגנטה
מטרופולין סנטיאגו
## קישורים חיצוניים
* 

* אתר האינטרנט הרשמי של צ'קאבוקו

## הערות שוליים

קטגוריה:צ'ילה: פרובינציות
אהוד שלח

**אהוד שלח** (כ"ה באב ה'תש"א, 18 באוגוסט 1941 – י"ג בתשרי ה'תשל"ד, 9 באוקטובר 1973) היה טייס חיל האוויר, שעוטר בצל"ש הרמטכ"ל לאחר נפילתו במלחמת יום הכיפורים.

## ביוגרפיה
שלח נולד בקיבוץ רמת רחל לחנה ולמרדכי שורץ. לו אחות נוספת. הוא התחנך תחילה בתל מונד (לשם עבר עם משפחתו כשהיה בן 8) ואחר כך סיים את לימודיו התיכוניים בתיכון כצנלסון בכפר סבא. באוגוסט 1959 גויס לצה"ל והתנדב לשרת בחיל האוויר. הוא עבר קורס טיס, קורס צניחה וקורס קצינים. הוא שירת במגוון תפקידים בחיל, בהם טייס קרב ומפקד טייסת מבצעית.

כחייל צה"ל לחם במלחמת יום הכיפורים בקרבות הבלימה בסיני. ב-9 באוקטובר 1973, יומה הרביעי של המלחמה, נפגע מטוסו של שלח מטיל קרקע-אוויר, בעת שפיקד על משימת תקיפה מעל תעלת סואץ, ונהרג. לאחר נפילתו קיבל את צל"ש הרמטכ"ל:

הוא נקבר בחלקה הצבאית בבית העלמין בתל מונד, והותיר אחריו את אשתו ואת שני בניו. אחד מנכדיו משרת בחיל האוויר.

## קישורים חיצוניים
* 

## הערות שוליים

קטגוריה:חללי צה"ל במלחמת יום הכיפורים
קטגוריה:מעוטרי צל"ש הרמטכ"ל במלחמת יום הכיפורים
קטגוריה:חיילי חיל האוויר במלחמת יום הכיפורים
קטגוריה:בוגרי תיכון כצנלסון
קטגוריה:רמת רחל: אישים
קטגוריה:תל מונד: אישים
קטגוריה:אישים הקבורים בבית הקברות בתל מונד
קטגוריה:ישראלים שנולדו ב-1941
קטגוריה:ישראלים שנפטרו ב-1973
שירה אלפנדרי

**שירה אלפנדרי** (נולדה ב-1977) היא שחקנית ישראלית, בוגרת לימודי משחק בלונדון.

## ביוגרפיה
שירה אלפנדרי החלה את קריירת המשחק שלה בגיל צעיר, כאשר השתתפה ב-1990 בתוכנית "קריאת כיוון" בטלוויזיה החינוכית, לצד רועי בר-נתן. את שירותה הצבאי עשתה בתיאטרון צה"ל, ולאחר שחרורה עברה ללונדון ללמוד משחק. היא מנהלת אורח חיים צמחוני ופעילה במאבק למען זכויות בעלי חיים. לקראת הבחירות בשנת 2009 השתתפה בסרטון תעמולה של רשימת התנועה הירוקה-מימד.

### קריירה
#### בטלוויזיה ובקולנוע
* **[[פעם הייתי]]** - בתפקיד אשת הרב (2010)
* **[[H&O]]** - פרסומת לחברת האופנה (2011)
* **גומרים הולכים** - בתפקיד רות (2012)
* **מלאך** - קליפ לשירה של קרולינה (2017)
* **גוונים** - סרטו של נבו שיראזי שהוקרן בפסטיבל הסרטים הקצרים של ניו יורק (2019)

#### בתיאטרון
* **[[חברות הכי טובות]]** - הגרסה הבריטית למחזה של ענת גוב, שהוצגה בפסטיבל אדינבורו
* **מותק של נעורים** - הפקה ומשחק לצד עודד מנסטר ורונן יפרח (תמונע, 2002)
* **מה?ריחואנה** (תיאטרון קרוב, 2006)
* **בן לבין** - מחזה של המחזאי הטרנסג'נדר רוני אלמוג שעוסק בזהות מגדר וזהות מינית. ההצגה עלתה גם במסגרת בפסטיבל הפרינג' באינדיאנפוליס, וכן בערים נוספות בארצות הברית, בברלין, טוקיו ובייג'ינג (צוותא, 2007)
* **איש ללא שם** - בבימויו של רון ישועה (תמונע, 2012)
* **וריאציות גולדברג** - מחזה מאת ג'ורג' טבורי ובבימוי גיל אלון (תמונע, 2014)
* **ירושלים שלי** - מופע לילדים על תקופת הקמת המדינה מאת גליה בארי ובבימוי שולמית אהרון (2006–2015)

## קישורים חיצוניים

## הערות שוליים

קטגוריה:שחקניות תיאטרון ישראליות
קטגוריה:שחקניות קולנוע וטלוויזיה ישראליות
קטגוריה:בוגרות תיאטרון צה"ל
קטגוריה:ישראליות שנולדו ב-1977
חטוף

**חטוף** הוא ספר אוטוביוגרפי מאת אלי שרעבי, המתאר את קורותיו של שרעבי במהלך 491 הימים שבהם שהה בשבי החמאס ברצועת עזה, לאחר שנחטף מביתו במהלך הטבח בבארי בוקר 7 באוקטובר 2023. הספר פורסם ביוני 2025 בהוצאת סלע מאיר. 

הספר הפך לרב-מכר של "ישראל היום", בשבוע הראשון לצאתו. בנוסף הפך הספר לרב-המכר המהיר בהיסטוריה של הספרות העברית כאשר מכר למעלה מ-20 אלף עותקים בחמישה ימים וזכה באות "ספר זהב". חודשיים לאחר מכן גם קיבל אות "ספר פלטינה" כשמכר למעלה מ-70 אלף עותקים. בספטמבר זכה באות "ספר יהלום" לאחר שמכר מעל 100 אלף עותקים.

## רקע
אלי שרעבי, יליד 1972, הוא חבר קיבוץ בארי, בעל תואר ראשון בכלכלה וניהול ותואר MBA מאוניברסיטת בן-גוריון בנגב. במהלך השנים שימש כגזבר קיבוץ בארי, מרכז המשק ודירקטור. באוקטובר 2023 עבד כמנהל כספים בקרן ההשקעות אירידיום.

ב-7 באוקטובר 2023, במהלך מתקפת חמאס על יישובי עוטף עזה, נחטף שרעבי מביתו בקיבוץ בארי. אשתו ליאן ובנותיו נויה (16) ויהל (13) נרצחו במהלך המתקפה. אחיו, יוסי שרעבי, נחטף גם הוא ונרצח בשבי.

## תוכן הספר
בספרו, שרעבי מתאר את תקופת השבי בעזה, תנאי הכליאה, ניסיונות השכנוע הדתיים מצד החוטפים, והקשרים שנוצרו בינו לבין חטופים אחרים. הוא מתאר כיצד החוטפים ניסו לשכנע את החטופים לקרוא פסוקים מהקוראן בתמורה למזון, וכיצד הוא וחבריו לשבי סירבו לכך. הספר עוסק גם בהתמודדותו עם האובדן האישי והכאב הנפשי שנגרם לו במהלך השבי ואחריו.

הספר נכתב והופק בפרק זמן קצר יחסית ולפי רותם סלע מו"ל הוצאת סלע מאיר, העבודה על הספר החלה 48 ימים לאחר שחרורו של שרעבי מהשבי. הספר הושק ב-30 במאי 2025 באירוע שנערך במוזיאון "אנו" בתל אביב. הספר יצא לאור ב-5 ביוני 2025.

שרעבי מרצה על סיפורו בהרצאות בישראל ובעולם עם הרצאה בשם "האור שבקצה המנהרה", בהן הוא משתף את סיפורו האישי ומעביר מסר של תקווה ואמונה.

## מהדורות ותרגומים
הספר תורגם לאנגלית על ידי אילון לוי בהוצאת הרפר קולינס ויצא לאור ב-7 באוקטובר 2025. שבוע אחרי שיצא לאור בארצות הברית נכנס למקום הרביעי ברשימת רבי-המכר של "הניו יורק טיימס". הספר נבחר לרשימת "100 הספרים שחייבים לקרוא לשנת 2025" שפרסם המגזין טיים.
בשנת 2025 הספר יצא לאור גם בצרפתית ובאיטלקית וב-2026 גם בפורטוגזית.

הספרייה המרכזית לעיוורים ולבעלי לקויות קריאה הוציאה לאור את המהדורה בעברית של הספר כספר בכתב ברייל, כספר מוקלט (קריינות: ג'וני רוזנבלום) וכספר באותיות גדולות.

## קישורים חיצוניים

* 
* 
* 

## הערות שוליים

קטגוריה:אוטוביוגרפיות עבריות
קטגוריה:ספרי מלחמת חרבות ברזל
קטגוריה:החטופים הישראלים ברצועת עזה במלחמת חרבות ברזל
קטגוריה:ספרים ישראליים
קטגוריה:ספרי הוצאת סלע מאיר
משה בין קני הסוף (אליזבת ג'יין גרדנר)

**משה בין קני הסוף** (באנגלית: **Moses in the Bulrushes**) הוא ציור שמן על בד מעשה ידי האמנית האמריקאית אליזבת ג'יין גרדנר, שנוצר והוצג לראשונה בשנת 1878. היצירה מתארת את הסצנה התנ"כית מתוך ספר שמות, שבה משה התינוק מונח בתיבה בין קני הסוף, ואחותו מרים צופה מרחוק בבוא בת פרעה.

## תיאור היצירה
הציור מציג את הרגע שבו הונח משה בין קני הסוף, זמן קצר לפני שבת פרעה מגלה אותו. מרים מפלסת דרך בין הקנים על מנת להשגיח על התינוק ולהתבונן מקרוב במתרחש. הביקורת העיתונאית בת התקופה ציינה במיוחד את עוצמת הרגש המובע בפני האם ואת העושר הצבעוני של היצירה.

## פרשנות
הציור "משה בין קני הסוף" שואב את נושאו מהמקרא, ומציג את הרגע שבו התינוק משה הונח בתיבה בתוך הקנים, ואחותו מרים מפלסת את דרכה בצמחייה כדי לעקוב אחר בואה של בת פרעה. על פי סקירה שהתפרסמה בעיתון American Register ב-1878, הדגש ביצירה ניתן להבעת הכאב בפני האם ולשימוש עשיר בצבע. מעבר לתיאור הסצנה, הבחירה בנושא תנ"כי ובעיצוב דמויות נשיות גיבורות — אם משה ובת פרעה — נתפסת כביטוי לעמדה אמנותית נועזת, במיוחד בתקופה שבה נשים נדחקו מהז'אנרים של ציור היסטורי וציור דתי. בכך מבקשת גרדנר למצב את עצמה בשדה שהיה עד אז נחלתם הבלעדית כמעט של אמנים גברים.

## רקע והקשר
היצירה הוצגה לראשונה בסלון הפריזאי של 1878 (מספר 973), ובאותה שנה הוצגו עבודות נוספות של גרדנר בתערוכה העולמית, מה שהעיד על מעמדה האמנותי המבוסס. באותה תקופה, נשים אמניות כמעט ולא עסקו בנושאים מן התחום ההיסטורי או הדתי, שנחשבו לעליונים במדרג האמנויות ונותרו לרוב נחלתם של גברים. בבחירתה לעסוק בנושא תנ"כי ולהדגיש את תפקידן האמיץ של הדמויות הנשיות – אם משה ובת פרעה – הציבה גרדנר את עצמה בזירה תחרותית מול ציירים גברים.

## תהליך העבודה והשאיפות האמנותיות
במכתב ששלחה לאחיה בחודש דצמבר 1877 תיארה גרדנר את קשייה בהגשמת החזון האמנותי: "יש לי תמיד רעיונות לנושאים יפים, אבל כה קשה לגרום למציאות להשתוות לחלום". לצד עבודתה הציורית שאפה גרדנר לזכות בהכרה רשמית, וביקשה להתרכז בפרסים אמנותיים בסלון ולא ברווח כספי. בשנת 1879 זכתה באזכור כבוד על ציורה À la fontaine, ואת פרס המדליה המיוחל – שהוענק לראשונה ולאחרונה לאמנית אמריקאית בסלון הפריזאי – קיבלה רק בשנת 1887.

## ייחוס והצגה
הציור חתום "Elizabeth Gardner" בפינה הימנית התחתונה. מידותיו: 125 ס"מ על 88.2 ס"מ. הוא נרכש במקור על ידי ספריית הזיכרון ווסטרלי שברוד איילנד, והועבר בהמשך לאוספים פרטיים בניו יורק. בשנת 2013 נמכר במכירה פומבית בבית כריסטי'ס בניו יורק במחיר של 125,000 דולר.

## הערות שוליים

קטגוריה:ציורי התנ"ך
קטגוריה:ציורי שמן
קטגוריה:משה בציורים
קטגוריה:ציורים מהמאה ה-19
קטגוריה:מים באמנות
קטגוריה:ילדים בציור
יום ערפה

**יום ערפה** (בערבית: **يوم عرفة**) הוא היום התשיעי של חודש ד'ו אל-חיג'ה, והוא נחשב לאחד הימים החשובים ביותר עבור מוסלמים. ביום זה, עולי רגל עומדים על הר ערפאת שבערב הסעודית, דבר הנחשב לאחד מעמודי התווך של החג'. יום ערפה חל יום לפני עיד אל-אדחא (חג הקורבן).

הר ערפה ממוקם ממזרח למכה, על הכביש המחבר אותה לטאיף, כ-22 ק"מ משם, 10 ק"מ ממינא  ו-6 ק"מ ממוזדליפה. על פי האמונה המוסלמית, על הר ערפאת נשא מוחמד את הדרשה האחרונה לפני מותו.

## מעמדו של יום ערפה
עמידה בהר ערפאת היא עמוד התווך החשוב ביותר של החג', כפי שאמר מוחמד: "חג' הוא ערפאת, לכן מי שבא לפני תפילת השחר בליל ג'ומוע, החג' שלו שלם". ישנם כמה חדית'ים נבואיים המדברים על מעלתו של יום זה, כולל: מה שסיפר אבו הורירה בסמכותו של מוחמד, שאמר: "אלוהים מתפאר באנשי ערפאת בפני אנשי השמיים, אומר להם: ראו את עבדיי אשר באו אליי, פרועים ומכוסים באבק". ומה שסיפרה עאישה: "אין יום שבו אלוהים משחרר יותר עבדים מהאש מאשר ביום ערפאת. הוא מתקרב, מגלה את עצמו, ואז מתפאר בהם בפני המלאכים, אומר: מה אלה רוצים? העידו, הו מלאכיי, שסלחתי להם".

## מאפייני טקס יום ערפה
עם הזריחה של היום התשיעי של ד'ו אל-חיג'ה, עוזב עולה הרגל את מינה בדרכו להר ערפאת כדי לעמוד שם. עמידה בהר ערפאת נחשבת בכל אופן של הימצאות העולה לרגל בכל חלק של ערפאת, בין אם בעמידה, ברכיבה או בשכיבה. עם זאת, אם העולה לרגל אינו עומד ביום זה בתוך הגבולות שצוינו להר ערפאת, החג' שלו אינו תקף.

זמן העמידה בהר ערפאת הוא מהשקיעה בליל יום ערפה ועד עלות השחר של היום שלמחרת, שהוא היום הראשון של עיד אל-אדחא (חג הקורבן). עולה הרגל מתפלל את תפילות הצהרים והערב בהר ערפאת, ומשלב אותן עם קריאה אחת לתפילה ושתי איקמות.

עולי הרגל מרבים להתפלל ביום ערפה, כפי שאמר מוחמד: "התחינה הטובה ביותר היא התחינה ביום ערפאת, והדבר הטוב ביותר שאני והנביאים שלפניי אמרנו הוא: 'אין אלוהים אלא אלוהים לבדו, ללא שותף. לו הממלכה ולו השבח, והוא מעל כל הדברים. כל יכול". העולים לרגל נשארים בהר ערפאת עד השקיעה. עם שקיעת השמש, עולי הרגל יוצאים מהר ערפאת למוזדליפה כדי ללון שם. שם, העולה לרגל מתפלל את תפילות השקיעה והערב, והוא מעכב את תפילת השקיעה עד תחילת זמן תפילת הערב. לאחר מכן עולה הרגל מבלה את הלילה במוזדליפה עד תפילת השחר. בהמשך הוא פונה למינה כדי לזרוק חלוקי נחל שאסף על ג'אמארת אל-עקבה הגדולה .

## הערות שוליים

קטגוריה:חגים ומועדים אסלאמיים
קולנוע ערבי

[שמאל|ממוזער|210x210 פיקסלים|[אולפני מיסר, האולפן הלאומי הראשון מסוגו בעולם הערבי, הוקם ב-1935.]]
**הקולנוע הערבי** (בערבית: **السينما العربية**, תעתיק: אל-סינמא אל-ערביה) מתייחס לתעשיית הקולנוע של ארצות ערב. רוב ההפקות מגיעות מהקולנוע המצרי.

ההקרנה הראשונה של סרט קולנוע במצרים התקיימה באלכסנדריה ב-1896 על ידי צמד הצרפתים האחים לומייר. תעשיית הקולנוע המצרית התפתחה מסרטים אילמים לסרטים מדברים, כאשר סרטים מוזיקליים היוו את עיקר ההפקות בשנות ה-30 וה-40 של המאה ה-20.

בין הסרטים הראשונים שהופקו בעולם הערבי נמנים הסרט המצרי "ברסום מחפש עבודה" משנת 1923, ו"לילה" שהוקרן במצרים ב-1927, הסרט הראשון עם בעל תסריט ודיבור בערבית היה בני האצילים, שהופק גם הוא במצרים ב-1932.

אולפני מיסר שהוקמו ב-1935, היו האולפן הלאומי הראשון מסוגו בעולם הערבי. התקופה מסוף שנות ה-40 ועד שנות ה-60 כונתה "תור הזהב של הקולנוע הערבי", כאשר שחקנים ערבים מרחבי המזרח התיכון זכו לתהילה בקהיר.

בתקופה זו בלטו שחקנים כמו הינד רוסתום, מחמוד אל-מליגי, אנוור וגדי, פיירוז וסועד חוסני. בשנות ה-50, תעשיית הקולנוע המצרית הייתה השלישית בגודלה בעולם. ב-1976 הוקם פסטיבל הקולנוע הבינלאומי של קהיר, שהיה פסטיבל הקולנוע הראשון שהתקיים בעולם הערבי.

בזכות הצלחת התיאטרון המצרי בשנות ה-20 במאה ה-20, הן בקומדיה והן במלודרמה, התפתח מעבר לקולנוע, כאשר שני ז'אנרים אלה הובילו את הדרך. דמויות בולטות מעולם המלודרמה, כמו יוסף והבי, אחמד עלם ואמינה ריזק, עברו מתיאטרון לקולנוע, וכך גם כוכבי קומדיה כמו נגיב אל-ריחאני, פאוזי אל-גזאירלי ועלי אל-כסאר.

מצרים תרמה גם לז'אנר סרטי הפעולה עם שחקנים כמו יוסף מנסור, שהתפרסם בשנות ה-90 בזכות סרטי אמנויות הלחימה שלו.

האחים האחים פרנקל היהודים-מצרים – הרשל, שלמה ודוד – נחשבים לחלוצי אמנות האנימציה במצרים ובעולם הערבי. בהשראת קריקטורות אמריקאיות מוקדמות וקומדיות אילמות, הם הוציאו לאור את סרט האנימציה הראשון שלהם ב-1936, מאפיש פאידה. סדרת האנימציה הראשונה בשפה הערבית הייתה מישגיאס סוואח (1979), שהופקה במצרים, בעוד הסרט הארוך הראשון באנימציה ערבית היה האביר והנסיכה, שהופק אף הוא במצרים ב-2019.

הדרמה טלוויזיונית הראשונה בעולם הערבי, "הארב מן אל-אייאם", שודרה ממצרים ב-1962 במהלך רמדאן. בתקופה המכונה עידן הקולנוע הערבי החדש, מאמצע שנות ה-60 ועד אמצע שנות ה-70, השפעת הריאליזם האיטלקי והתגובה למהפכות פוליטיות יצרו גוף של סרטים ערביים עצמאיים שכללו עקבות של מלודרמה ערבית. ב-1972, הסרט הדרמטי הכווייתי בס יא בהאר הפך לסרט העלילתי הראשון במפרץ, ונחשב לאחד הסרטים החשובים ביותר בקולנוע הערבי.

הדומיננטיות של מצרים בקולנוע הערבי מיוחסת להתפתחות האמנויות הדרמטיות, לעושר של אולפנים, לבמאים מנוסים, טכנאים, כוכבי קולנוע, זמרים ורקדניות בטן.

מאז העשור השני של המאה ה-21 "גל חדש" של קולנוע ערבי כלל סרטים שבוחנים קשרים עם קולנוע ז'אנרי – כולל פנטזיה, מדע בדיוני ואימה. מאז האביב הערבי, סרטים ערביים הפכו גם ליותר פוליטיים. בתקופה שתוארה כ"עידן חדש ותוסס" של הקולנוע הערבי, שנות ה-2020 ראו צמיחה בתעשיית הקולנוע הסעודית, עם יציבות מסוימת במצרים, תוניסיה ומרוקו. ב-2023, הסרט המצרי התלת-ממדי אימה יום 13, הפך לסרט התלת-ממדי הערבי הראשון. באותה שנה, הסרט הסעודי אימה, הצ'לו, הפך לסרט האימה הבינלאומי הערבי הראשון. באותה שנה, סוכר, שהופק על ידי חברת ההפקה הסעודית קבוצת MBC, נחשב לסרט המוזיקלי הראשון בעולם הערבי בקאנון המערבי. כיום, רשת בתי הקולנוע הגדולה ביותר במזרח התיכון היא ווקס, בבעלות חברת מג'יד אל פוטאים שבסיסה באיחוד האמירויות.

## הערות שוליים

קטגוריה:קולנוע
קטגוריה:העולם הערבי
ולריה אפריילבה

**ולריה אפריילבה** (באוקראינית: **Валерія Апрелєва**; נולדה ב־1 בפברואר 1997) היא שחיינית אמנותית עבר אוקראינית ומאמנת נבחרת ישראל בשחייה אמנותית. אפריילבה היא זוכת מדליה באליפות העולם בשחייה של פדרציית השחייה הבין-לאומית.

## קריירה

### תחרויות
במשחקים האירופיים הראשונים שנערכו בבאקו בשנת 2015 זכתה בשתי מדליות ארד בתחרויות קבוצתיות ותחרויות משולבות.

באליפות העולם שנערכה בבודפשט בשנת 2017 זכתה בשתי מדליות, כסף וארד. מדליית כסף בתחרות קבוצתית חופשי משולבת. ומדליית ארד תרגיל קבוצתית חופשית.

### אימון
בהמשך עלתה אפריילבה לישראל, ועבדה עם נבחרת ישראל בשחייה אמנותית. היא מונתה למאמנת הראשית של הנבחרת, והובילה אותה לזכייה במדליית ארד בתרגיל חופשי באליפות אירופה שנערכה ביוני 2025.

## הערות שוליים

קטגוריה:שחייניות צורניות ישראליות
קטגוריה:ישראליות ילידות אוקראינה
קטגוריה:ישראלים ילידי אוקראינה
קטגוריה:ישראליות שנולדו ב-1997
קטגוריה:ישראלים שנולדו ב-1997
לביה חלודה

ממוזער|תמונות של הרכיכה משני צידיה
**לִבִּיָּה חֲלוּדָה** (שם מדעי: *Acanthocardia tuberculata*) היא מין של רכיכה ממשפחת הליביים (*Cardiidae*) שנפוצה באוקיינוס האטלנטי וגם ב.

## תפוצה
תחום התפוצה של צדפה זו הוא במזרח האוקיינוס האטלנטי שלחופי יבשת אירופה ולאורך חופי הים התיכון כולל בחופי ישראל בעומקים של 8 עד 100 מטרים.

## תיאור
הקונכייה של צדפה זו עגולה עם דפנות עבות ופסים בולטים לאורכה. הצבע של הקונכייה הוא חלודה או אדום עד כתום וחום. על פני הקונכייה יש 20 עד 24 צלעות שביניהם קמטים דקים. הקשוות עבות ויש עליהן בליטות מעוגלות או חדות. האורך הממוצע של הצדפה עד 5 סנטימטר.

הלביה החלודה נמצאת לרוב סמוך לקרקעית הים. הצדפה יכולה לנוע ממקום למקום בקפיצות על ידי הרגל שלה. הלביה החלודה מתחפרת בחול של קרקעית הים.

## תזונה
הלביה החלודה ניזונה מפלנקטון שהיא מסננת מהמים הנשאבים לחלל הגלימה שלה, ומחומרים אורגניים הנמצאים במים, המועברים לתוך הפה על ידי ריסים זעירים שמכסים את הזימים. בנוסף הריסים גם מרחיקים פסולת מהגוף.

בנוסף ללביה החלודה נפוצים בחוף הים התיכון של ישראל עוד 16 מינים של צדפות ממשפחת הליביים. 

מינים נוספים ממשפחת הליביים שנפוצים בחופי ישראל הם: , לביה מאורכת, לביה חלקה, לביה דלת-צלעות, לביה קיפודית, לביה קטנה, לביה מצויה, לביה חצויה, לביה מכותמת, לביה צהובה, לביה עבה, לביה קוצנית, לביה דרומית, לביה דקיקה, לביה מצרית ולביה מרובעת.

צדפה זו תוארה למדע ב-1758 על ידי החוקר השוודי קארולוס לינאוס.

## לקריאה נוספת


* Acanthocardia tuberculata 
* Repetto G., Orlando F. & Arduino G. (2005): Conchiglie del Mediterraneo, Amici del Museo "Federico Eusebio", Alba, Italy


## קישורים חיצוניים

*

## הערות שוליים

קטגוריה:צדפות
קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס לינאוס
קטגוריה:הים התיכון: בעלי חיים
קטגוריה:בעלי חיים באוקיינוס האטלנטי
קטגוריה:בעלי חיים ימיים באירופה
קטגוריה:ארץ ישראל: רכיכות
קטגוריה:ארץ ישראל: בעלי חיים ימיים
ניתוח משמר שד

ממוזער|ניתוח משמר שד
**ניתוח משמר שד** הוא פרוצדורה כירורגית שמטרתה להסיר גידול סרטני מהשד תוך הימנעות מכריתת שד (מסטקטומיה). קיימות מספר צורות של הניתוח בהן לומפקטומיה (או טילקטומיה), כריתה מקומית רחבה, כריתה סגמנטלית וקוודרנטקטומיה.

ניתוח משמר שד הפך עם השנים לאופציה טיפולית מקובלת עבור מטופלות מסוימות כחלק מהטיפול בסרטן השד, שכן הוא מאפשר הסרה של הגידול הסרטני תוך שמירה על מראה אסתטי סביר של השד. הצלחת הניתוח תלויה במספר גורמים, בהם מיקום הגידול, גודלו ביחס לשד, שלב המחלה והעדפות המטופלת.

התחום של ניתוחים אונקופלסטיים, המשלבים עקרונות של כירורגיה אונקולוגית עם טכניקות פלסטיות, מתפתח בשנים האחרונות ומהווה גישה חדשנית בשימור השד לאחר הסרת גידול.

## שימושים רפואיים
בשלבים הראשוניים של סרטן השד, ניתוח משמר שד (Breast-Conserving Surgery) יחד עם טיפול בקרינה ולעיתים גם כימותרפיה, עשוי להיות מתאים כאשר נמצאים אחד או שני קשרי לימפה סנטינליים נגועים אך לא באופן נרחב. במקרים אלה, בדיקת קשרי הלימפה הסנטינליים מספיקה, ואין צורך בכריתה מלאה של קשרי לימפה.

הניתוח מתאים גם במקרים של סרטן חודרני או קרצינומה תוך־צינורית (DCIS) שאושרו בביופסיה. המנתח שואף לכרות את הגידול עם שוליים נקיים תוך שמירה על תוצאה קוסמטית מספקת. כאשר מדובר בגידול שאינו נמיש, יש צורך באיתור מוקדם באמצעות אמצעים כמו חוט מתכת, זרעים רדיואקטיביים, מחזירי אות רדיו או זרעים מגנטיים.

קבלת החלטות משותפת בין הרופא למטופלת היא מרכיב חשוב בטיפול, כאשר רבות מהמטופלות משתתפות באופן פעיל בבחירת סוג הניתוח. קיימים מספר עקרונות חשובים שיש להביא בחשבון:
* שיעורי ההישרדות זהים בניתוח משמר שד ובמסטקטומיה, כאשר המטופלת נבחרת כראוי.
* כריתת שד אינה מבטלת את הסיכון לחזרת המחלה.
* ייתכן שיהיה צורך בטיפול בקרינה גם לאחר ניתוח משמר.
* הצורך בכימותרפיה נקבע בנפרד מסוג הניתוח.

## הערות שוליים

קטגוריה:סרטן השד
קטגוריה:כירורגיה פלסטית: פעולות
קטגוריה:כירורגיה כללית: פעולות
טפסן (עובד בטפסנות)

ממוזער|טפסנים מרכיבים תבניות טפסות
**טַפְסָן** הוא פועל בניין המתמחה בטַפְסָנוּת, מלאכת התקנת טְפָסוֹת מעץ או מחומר אחר ליציקת בטון לקירות או לעמודים.

## מאפיינים
הטפסן אחראי על כלל העבודות בשלב בניית שלד המבנה.
עבודת הטפסן מצריכה ידע וניסיון רב, תחת אחריותו קריאת תרשימי הבניין וישומם, קביעת מידות הטפסות ובחינת חלוקת המשקל של היציקה, קביעת המידות וגובה המפלסים, חישוב שטחים, הנחה וקשירה של מוטות הזיון, פיזור וריטוט נכון של הבטון ועוד.

בעבודת הטפסות ישנה חשיבות רבה לדיוק, שכן טעות בשלד עשויה לשבש את התכנית האדריכלית ובמקרים חמורים עשויה אף לפגוע ביציבות המבנה.

## הכשרה
בישראל ישנן כמה מכללות המציעות קורסים לטפסנות בכמה רמות (החל ברמה 1 ועד רמה 5). לימודי טפסנות הם השתלמות חובה למעוניינים לעבור הסמכה כמנהלי עבודה או קבלני בניין.

## קישורים חיצוניים

קטגוריה:מקצועות הבנייה
ריינג' רובר

**לנד רובר ריינג' רובר** (באנגלית: **Land Rover Range Rover**), המוכר בשמו המקוצר **ריינג' רובר** (**Range Rover**), הוא רכב שטח 4x4 המיוצר על ידי חברת לנד רובר הבריטית, מותג ותת-מותג של יגואר לנד רובר, בבעלות טאטא מוטורס.

סדרת הריינג' רובר הושקה בשנת 1970 על ידי בריטיש ליילנד וכעת נמצאת בדור החמישי שלה.

## דגמים נוספים
עם השנים יצאו דגמים אחרים:
* ריינג' רובר ספורט – דגם ספורטיבי יותר שהוצג לראשונה בשנת 2005
* ריינג' רובר ולאר – קרוסאובר בגודל בינוני, שהוצג לראשונה בשנת 2017
* ריינג' רובר איווק – קרוסאובר קומפקטי שהוצג לראשונה בשנת 2011

## ראו גם
* כלי רכב נוספים מתוצרת חברת לנד רובר

## קישורים חיצוניים
* 

קטגוריה:רכבי שטח ופנאי גדולים
קטגוריה:דגמי מכוניות שהושקו ב-1971
קטגוריה:מכוניות בריטיות
קטגוריה:לנד רובר
נויה שטרייפלר

**נויה שטרייפלר** היא שחקנית תיאטרון ישראלית, המייסדת והמנהלת האמנותית של "תיאטרונויה".

## ביוגרפיה
שטרייפלר נולדה וגדלה בגבעתיים. נשואה + 3.

למדה במגמת תיאטרון בבית הספר לאמנויות תלמה ילין, וב-1998 סיימה לימודי משחק בסטודיו למשחק של יורם לוינשטיין.

## קריירה מקצועית
במהלך לימודיה השתתפה בהצגות "**סיפורים של אוהבים**" בבימויו של נעם מאירי, לצד חבריה למחזור סיגל אבין, עודד מנסטר, קובי שטמברג ואייל רוזלס; "**גופרית וצורי**" בבימויו של אבי מלכה, לצד נעמי פלג, עודד מנסטר וזאב שמשוני;

לאחר לימודיה, פנתה שטרייפלר לתחום התיאטרון לילדים וב-2005 הקימה את הסטודיו "תיאטרונויה, במסגרתו יצרה מופעים המשלבים סיפור, תנועה, מוזיקה והפעלה של קהל צעיר, לרוב במסגרת הצגות יחיד מקוריות, שרבות מהן נכללות בסל התרבות הארצי.

הסגנון של שטרייפלר נשען על קרבה לקהל, יצירת דיאלוג חי ובלתי אמצעי עם ילדים, ושימוש בכלים של תיאטרון סיפור, תיאטרון בובות ותיאטרון חזותי. בהצגותיה היא מרבה לעסוק בנושאים ערכיים כמו קבלת השונה, משפחה, כנות, מנהיגות ודמיון. היא יוצרת ומבצעת את הצגותיה בעצמה, תוך שילוב של אלמנטים חזותיים כגון בובות, אביזרים עשירים, מוזיקה מקורית ושירה.

### הצגות נבחרות
* **קטנה גדולה** – הצגה על פי סיפור מאת אורי אורלב, העוסק ביחדה קטנה שרוצה להיות גדולה ולהחליט על הכל בעצמה,ובמערכת יחסים עם ההורים ורצה מאז 2008.
* **האריה מלך החיות** (2015) – הצגת תיאטרון סיפור בשילוב בובות תיאטרון מוזיקה קלאסית ושירים
* **העציץ הריק** (2018) – עיבוד מקורי מודרני לסיפור עם סיני המדגיש את ערך הכנות, אומץ ומנהיגות.מאושר בסל תרבות ארצי ובמשרד החינוך תוכנית גפ"ן
* **שוליית הקוסמת** (2020) - הצגת יחיד על פי הספר "סבתא אשפתא" - אגדה איטלקית בתרגומו של יהודה אטלס.מאטשר בסל תרבות ארצי ובמשרד החינוך תוכנית גפ"ן
* **הסופגנייה המתוקה** (2007)- הצגה לחנוכה בעי,טד מקורי מודרני קומי על-פי סיפור עם.
* **הפרחים שוב מחייכים** (2023) – הצגת תיאטרון סיפור בנושא איכות הסביבה ומיחזור בשילוב מוזיקה קלאסית שירים ובובות  תיאטרון.
* **[[הדייג ודג הזהב]]** (2023) - עיבוד מקורי מודרני לאגדה הקלאסית המוכרת.
* **[[העץ הנדיב]]** - הצגת יחיד מתאים גם             לט"ו בשבט בעיבוד מקורי על פי ספרו של של סילברסטיין.

## קישורים חיצוניים
* 
* 
* 

## הערות שוליים

קטגוריה:מספרי סיפורים ישראלים
קטגוריה:שחקניות תיאטרון ישראליות
קטגוריה:בוגרות תלמה ילין
קטגוריה:בוגרי תלמה ילין
קטגוריה:בוגרות סל"ה - הסטודיו לאמנויות התיאטרון מיסודו של יורם לוינשטיין
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:בובנאיות ישראליות
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
זאת ירושלים

"**זאת ירושלים**" הוא שיר לכבוד העיר ירושלים, שכתב איתן פרץ והלחין נחום היימן בסוף שנות ה-60. השיר בוצע לראשונה בידי להקת הגבעטרון וחמישיית גלבוע בשנת 1968. מאוחר יותר, בוצע גם על ידי אומנים נוספים כגון שלישיית בנות דליה, רוחמה רז וחבורת רננים, דודו זכאי, רונית אופיר ומשה להב.

## אודות השיר
השיר מציג את שאיפתו של המשורר לחיים הרמוניים של שלוש הדתות בעיר ירושלים, זו לצד זו, דרך הקולות השונים העולים מהמקומות הקדושים לכל אחת מהדתות, קול המואזין מהמסגדים, צלילי הפעמונים מהכנסיות ומזמורי התפילה של המתפללים היהודים.

## קישורים חיצוניים
* "זאת ירושלים", באתר הספרייה הלאומית
* 
* מילות השיר מנוקדות, באתר מכון שיטים
* אקורדים לשיר, באתר Chordify

###### ביצועים
* 
* 
* 
* 
* 
## הערות שוליים

קטגוריה:שירי שנות ה-1960
קטגוריה:גבעטרון
קטגוריה:שירי רוחמה רז
קטגוריה:שירי דודו זכאי
קטגוריה:שירים בעברית
קטגוריה:שירים שנכתבו על ידי איתן פרץ
קטגוריה:שירים שהולחנו על ידי נחום היימן
קטגוריה:שירי יום ירושלים
קטגוריה:שירים על ירושלים